Diari Oficial de la Generalitat Valenciana


Sumari del DOGV 4113, del 24-10-2001 (2001/9948)

Notificació al senyor Juan Antonio Calabuig Mateo i la senyora Teresa Fuster Muñoz. Recurs d'alçada amb el número de referència interna R-207/2000.
---------------------------------------------------------------------------------------------------------------------------------------------------

### Dades del document

Número de DOGV
:   4113

Data del DOGV
:   24-10-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/9948


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació al senyor Juan Antonio Calabuig Mateo i la senyora Teresa Fuster Muñoz. Recurs d'alçada amb el número de referència interna R-207/2000. [2001/M9948]
  
De conformitat amb el que estableix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es procedeix a notificar al senyor Juan Antonio Calabuig Mateo i la senyora Teresa Fuster Muñoz, carrer de la Roca, 14-1ª, 46375 València, la resolució del recurs d'alçada amb el número de referència interna R-207/2000.
  
Resolució
  
Examinat el recurs d'alçada presentat pel senyor Juan Antonio Calabuig Mateo i la senyora Teresa Fuster Muñoz contra la resolució del Servei Territorial d'Arquitectura i Habitatge de València, en l'expedient per sol·licitud de concessió de visat i de subsidiació del tipus d'interés del préstec qualificat per a adquisició de VPO, expedient SP-5626/1999 (46/1G/174/1998/13).
  
Antecedents de fet
  
1. El senyor Juan Antonio Calabuig Mateo i la senyora Teresa Fuster Muñoz, adquirents d'un habitatge protegit mitjançant contracte de compravenda de data 22 de setembre de 1999, van presentar, en el Servei Territorial d'Arquitectura i Habitatge de València el dia 23 de novembre de 1999, la sol·licitud de visat i el finançament qualificat per a l'adquisició de l'esmentat habitatge protegit.
  
2. A la vista de la documentació que hi ha en l'expedient, el cap del servei territorial, en data 28 de febrer de 2000, dicta resolució de visat i de concessió de préstec qualificat.
  
3. Contra l'esmentada resolució interposen recurs d'alçada dins del termini i en la forma escaient el senyor Juan Antonio Calabuig Mateo i la senyora Teresa Fuster Muñoz, amb les al·legacions que consten en aquest, i que es donen per reproduïdes en benefici de la brevetat.
  
Fonaments de dret
  
1. Aquesta direcció general és competent per a la resolució del present recurs d'alçada, tant pel que disposa l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJAP i de PAC), com pel que estableix el Decret 110/2000, de 18 de juliol, del Govern Valencià (DOGV núm. 3.798, de 21 de juliol).
  
2. El que disposen els articles 107, 110, 114 i 115 de la Llei 30/1992, de 26 de novembre, de RJAP i PAC, quant a l'admissió i tramitació del recurs
  
3. Segons disposen l'article 20.1. segon paràgraf, del Reial Decret 1.186/1998, de 12 de juny, i l'article 22.1.1, segon paràgraf, del Decret 173/1998, de 20 d'octubre, del Govern Valencià, el Ministeri de Foment subsidiarà els préstecs qualificats per a finançar els habitatges de protecció pública qualificats o declarats com a protegits, situats en zona 0-A i 0-B, la superfície útil dels quals no excedisca de 90 metres quadrats, sempre que els ingressos familiars ponderats dels adquirents no excedisquen de 3,5 milions de pessetes.
  
4. En el cas que ens ocupa, revisada la documentació que hi ha en l'expedient, es comprova que els ingressos de la part sol·licitant consignats en la declaració de IRPF de l'exercici 1998, una vegada corregits, amb la qual cosa han minorat, pugen a 3,61 milions de pessetes.
  
Les al·legacions de la part recurrent relatives al caràcter extraordinari de determinats ingressos, no poden ser tingudes en compte per aquest òrgan, ja que no ha sigut provada ni l'existència d'aquests, a través de certificats o semblants, ni el seu caràcter efectivament excepcional. Per això, en excedir els ingressos familiars de 3,5 milions de pessetes, la part sol·licitant té dret a préstec qualificat, però no a la subsidiació d'aquest.
  
Establit l'anterior, atés que l'habitatge objecte d'aquest expedient no supera els 90 metres quadrats útils, està situat a la localitat d'Alboraya, i, per tant, en la zona 0-B, i atés que els ingressos familiars corregits que han de computar-se són 3,61 milions, i que la part recurrent no ha presentat prova suficient i adequada que desvirtue el contingut de la resolució impugnada, procedeix confirmar aquesta.
  
Vista la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i la resta de legislació de general i pertinent aplicació, de conformitat amb la proposta de resolució de la Divisió d'Habitatge, resolc:
  
Desestimar el recurs d'alçada formulat pel senyor Juan Antonio Calabuig Mateo i la senyora Teresa Fuster Muñoz contra la resolució de concessió de visat i préstec qualificat del Servei Territorial d'Arquitectura i Habitatge de València, de data 28 de febrer de 2000, que queda confirmada.
  
Contra aquesta resolució, que posa fi a la via administrativa, es podrà interposar recurs contenciós administratiu, davant del Jutjat Contenciós Administratiu de València, en el termini de dos mesos, comptadors des de l'endemà de la notificació d'aquesta, segons els articles 8.3 i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjuí que es puga exercitar qualsevol altre recurs que s'estime oportú.